Neðribæjarsamtökin í Borgarnesi með margt í gangi Frá Brákarhátíð í fyrrasumar . “ Það er heilmikið í undirbúningi og margir að vinna að góðum hugmyndum á mörgum stöðum . Nú erum við eiginlega í þeirri stöðu að ákveða hvort við eigum að útvíkka starfssvæði Neðribæjarsamtakanna upp um allan Borgarfjörð , eða setja þau inn í einhver önnur samtök með víðtækara starfssvæði , ” segir Hildur Jónsdóttir verkefnisstjóri Neðribæjarsamtakanna í Borgarnesi . Meðal þess sem unnið er að má nefna deiliskipulags fyrir Rauða torgið í Borgarnesi og “ hleypa þannig lífi í þetta gráleita og dauða torg , þannig að það geti orðið miðpunktur miðbæjar í Borgarnesi , ” segir Hildur . Þá er m.a. unnið að gerð gönguleiðakorts , hjólavinafélags og heimasíðunni Visit Borgarnes . Nánar má lesa um verkefni Neðribæjarsamtakanna í Skessuhorni sem kom út í gær .